Xitoydagi o‘lim virusi: Ikki shahar karantinda, Pekinda bayram bekor qilindi

Chorshanba kuni Xitoy hukumati virus ilk marotaba aniqlangan hudud 8,9 million (boshqa manbalarda 11 mln) aholiga ega bo‘lgan Xubey viloyatidagi Uxan shahrini karantinga olib yopish to‘g‘risida qaror qabul qildi. Shaharga olib boradigan barcha yo‘llar yopildi, shahar ichida ham jamoat transporti harakati to‘xtatildi. 
Payshanba kuni xuddi shunday qaror Xubeydagi yana bir shahar - 7 million aholili Xuangan uchun ham qabul qilindi. Xuanganga boradigan barcha poyezd va samolyotlar reyslari bekor qilingan, shuningdek shahar ichki transporti harakati to‘xtatilgan. 
Rasmiylar, shuningdek, barcha keng ko‘lamli tadbirlarni - oy taqvimi bo‘yicha 25 yanvarga belgilangan Yangi yil bayrami, ommaviy sayllar, shu jumladan ibodatxonalardagi an'anaviy yarmarkalarini bekor qilishga qaror qilishdi. 
Yangi yil davomida millionlab odamlar Xitoy bo‘ylab sayohat qilishadi.  Minglab xitoyliklar chet elga ham chiqib ketadi. 
Xitoyning sirli virusi: xavotirlanishga asos bormi?
Uxan va Xuangan qamalda
Juma kuni kechasi Xuanganda barcha avtobus va poyezd qatnovlari to‘xtatiladi. Shahardagi kafe, restoranlar va kinoteatrlar ham yopiladi. Odamlarga shaharni tark etmaslik tavsiya etilgan.
Shu bilan birga, bir kun avval shaharni tark etmaslik to‘g‘risida buyruq berilgan Uxan aholisi ijtimoiy tarmoqlarda mahsulot yetishmasligi mumkinligidan xavotir bildirib, narxlarning keskin ko‘tarilishidan shikoyat qilishmoqda. 
Yangi koronavirus Xitoyning boshqa shaharlarida ham aniqlandi. U qanday tarqalmoqda?
Shahardagi ko‘plab do‘kon peshtaxtalari aholining zudlik bilan ovqat zaxirasi yig‘ishga kirishgani ortidan bo‘shab qoldi.

Fuqarolar kiyish majburiy bo‘lgan tibbiy niqoblarni ham faollik bilan sotib olishmoqda.

Payshanba kuni dunyo bo‘ylab transport va iqtisodiy aloqalarga ega katta va muhim shahar bo‘lgan Uxandan chiquvchi barcha reyslar bekor qilindi. Ungacha shahar aeroportidan London, Parij, Dubay va boshqa ko‘plab shaharlarga to‘g‘ridan-to‘g‘ri reyslar mavjud edi.
Shahar muzeylari, kutubxonalari va teatrlari ko‘rgazmalar, ekskursiya va boshqa ommaviy tadbirlarni bekor qilishlari shart. 
Koronavirusning yangi turi tarqalishi bilan bog‘liq xavfsirashlar fond birjalariga ham ta'sir ko‘rsatdi: payshanba kuni Xitoy indekslari taxminan 3 foiz yo‘qotdi.
V kitayskom gorode s 11 millionami jiteley ob'yavlen karantin iz-za virusa. Chto tam proisxodit pic.twitter.com/NaAEIAKlpC
Rasmiylar fikricha, yangi virusning manbai Uxandagi dengiz mahsulotlari, qushlar, ilon, quyon va boshqa hayvonlar sotiladigan bozoridir. Tirik parranda va chorva mollarini sotishga taqiq allaqachon joriy qilingan. 
«Biz kasallik yovvoyi hayvonlar sotiladigan bozordan kelib chiqqanini bilamiz. Ehtimol, virus tashuvchisi hayvon bo‘lgan va keyin odamlarga yuqtirilgan», dedi Kasalliklarni nazorat qilish va profilaktika markazi direktori Gao Fu. 
Yangi virus haqida nimalar ma'lum?
Uxan haqida nimalar ma'lum?
Uxan, ayrim ma'lumotlarga ko‘ra, jahondagi eng yirik shaharlar ro‘yxatida 42-o‘rinda, Xitoyda esa 7-o‘rinda turadi.
BMT ma'lumotiga ko‘ra, Uxanda 9 milliondan ortiq kishi yashaydi. Shahar hokimiyati ma'lumotida esa ko‘proq raqam keltirilgan - 11 million.
Shaharning yirikligi va uning iqtisodiy taraqqiyoti virus Osiyoning boshqa mamlakatlariga va hatto AQShga nega buncha tez yetib borganini izohlaydi.
2016 yilda Uxandagi Tyanxe xalqaro aeroporti 20 milliondan ortiq yo‘lovchiga xizmat qilgan. O‘tgan vaqt mobaynida yo‘lovchilar oqimi yanada oshgan. Uxandan London, Parij, Dubay va jahonning boshqa ko‘plab yirik shaharlariga to‘g‘ridan-to‘g‘ri aviareyslar mavjud.
Uxan Yanszi daryosi qirg‘og‘ida joylashgan. Shahar o‘zining yuqori texnologiyali va an'anaviy sanoati bilan mashhur. Uxanda ko‘plab industrial zonalar va 52ta oliy ta'lim muassasasi faoliyat ko‘rsatadi, ularda 700 mingdan ortiq talabalar tahsil oladi.
Mahalliy sanoat korxonalariga Fortune Global ro‘yxatidagi yirik 500 kompaniyadan 230tasi investitsiya kiritgan.